pythainlp/thai_wikipedia_clean_20230101 huggingface dataset:
การทำตามหรือเชื่อตามคนอื่นเกิดเพราะบุคคลต้องการจะเหมือนกับคนอื่น หรือเพราะได้ข้อมูลจากคนอื่น
อิทธิพลของปรากฏการณ์นี้โดยมากมาจากความต้องการเข้ากับสังคมได้
เพราะเมื่อเลือกทำเลือกเชื่อสิ่งเดียวกันกับคนอื่น ก็จะทำให้เข้ากับกลุ่มสังคมนั้นได้
เมื่อบุคคลเลือกทำตามเหตุผลโดยได้ข้อมูลจากคนอื่น นักเศรษฐศาสตร์เสนอว่า จะเกิดการสืบต่อข้อมูลเป็นหลั่นๆ (information cascade) ในสังคม ซึ่งบุคคลจะละเลยข้อมูลที่ตนมีแล้วทำตามคนอื่น
ดังนั้น แฟชั่นสมัยนิยมจึงเกิดได้ง่าย แต่ก็ล้มลงได้ง่ายเช่นกัน
ปรากฏการณ์นี้ตรวจพบในวิชาการหลายสาขา เช่น เศรษฐศาสตร์ การเมือง แพทยศาสตร์ และจิตวิทยา
ในจิตวิทยาสังคม ความโน้มเอียงที่บุคคลจะปรับความเชื่อและพฤติกรรมให้เข้ากับบุคคลในกลุ่มเรียกว่า herd mentality หรือ groupthink
ส่วนปรากฏการณ์ตรงกันข้ามคือ reverse bandwagon effect หรือ snob effect (ปรากฏการณ์หยิ่ง) เป็นความเอนเอียงทางประชานที่ทำให้บุคคลหลีกเลี่ยงพฤติกรรมเพราะเชื่อว่า คนอื่นมีพฤติกรรมเช่นนั้น
แต่การใช้คำอุปมาว่า bandwagon เริ่มขึ้นในปี1848
รถแห่ (bandwagon) ก็คือรถที่วงดนตรีขี่ไปในขบวนแห่ ในวงละครสัตว์ หรือในเหตุการณ์บันเทิงอื่นๆ
คำว่า "jump on the bandwagon" (กระโดดขึ้นรถขบวนแห่) เริ่มใช้อย่างนิยมเป็นครั้งแรกในการเลือกตั้งประธานาธิบดีสหรัฐปี1848 เนื่องกับนายแซคารี เทย์เลอร์
ต่อมาในปี1900 ขบวนรถแห่จึงกลายเป็นปกติในการหาเสียงประธานาธิบดีสหรัฐ
แม้จะมีกำเนิดเช่นนี้ แต่ตัวปรากฏการณ์เองก็ยังไม่ได้การศึกษาทางวิทยาศาสตร์จนกระทั่งไม่กี่ทศวรรษก่อน
การทดลองที่ดังสุดในเรื่องนี้เป็นของนักจิตวิทยาชาวโปแลนด์-อเมริกันในช่วง
เหตุปัจจัย.
ความกดดันและธรรมเนียมทางสังคมมีอิทธิพลต่อมนุษย์แต่ละคนเป็นอย่างมาก
เมื่อแนวคิดหรือความเชื่อได้รับความนิยมเพิ่มขึ้น บุคคลมีโอกาสยอมรับมันเพิ่มขึ้น
เมื่อดูเหมือนว่าทุกคนต่างทำอะไรอย่างหนึ่งๆ ก็จะมีความกดดันสูงให้ทำตาม
โดยความรู้สึกว่ามติหรือความชอบใจของมหาชนนั้นคืออะไรมีแหล่งที่มาหลายแหล่ง
เหตุบางอย่างที่ก่อปรากฏการณ์นี้รวมทั้ง
ซึ่งอาจเป็นผลของกระบวนการ availability cascade เป็นกระบวนการอันเสริมกำลังตนเองที่ความเชื่อบางอย่างเพิ่มความนิยมขึ้นเรื่อยๆ ในสังคม
ตัวอย่างจริง.
ปรากฏการณ์นี้เกิดในการลงคะแนนเสียง
สามารถเกิดในระดับบุคคล คือเมื่อเปลี่ยนใจลงคะแนนเสียงเมื่อผู้สมัครรรับเลือกตั้ง
หรือนโยบายที่ลงคะแนนให้ได้รับความนิยมเพิ่มขึ้น
ที่เปลี่ยนใจก็เพราะต้องการอยู่ฝ่ายชนะ
ซึ่งเกิดบ่อยกว่าเมื่อลงคะแนนเสียงแบบไม่ลับ หรือเมื่อมีการเผยแพร่การลงคะแนนเสียงอย่างกว้างขวาง
ซึ่งอาจเกิดเพราะบุคคลอนุมานหาเหตุผลอาศัยสิ่งที่คนอื่นเลือก
เช่น "ฉันมีโอกาสผิดพลาดมากกว่าที่คนทั้งหมดนี้จะผิดพลาด"
ในเศรษฐศาสตร์.
นักเศรษฐศาสตร์อเมริกันผู้ได้รับรางวัลโนเบลแกรี่ เบ็กเกอร์อ้างว่า ปรากฏการณ์นี้มีอิทธิพลมากพอเปลี่ยน (demand curve) ให้กลับโค้งขึ้นได้
เส้นโค้งอุปสงค์ปกติจะโค้งลง คือเมื่อราคาสูงขึ้น อุปสงค์หรือความต้องการสิ่งนั้นๆ ก็จะลดลง
แต่ตามเบ็เกกอร์ เส้นโค้งที่โค้งขึ้นเท่ากับบอกว่า แม้เมื่อราคาจะสูงขึ้น แต่อุปสงค์ก็ยังเพิ่มขึ้นได้
ตลาดการเงิน.
ปรากฏการณ์นี้พบในตลาดการเงินโดยลักษณะ 2อย่าง
อย่างแรกก็คือภาวะราคาฟองสบู่ ฟองสบู่มักเกิดในตลาดการงินที่ราคาของหลักทรัพย์ยอดนิยมเพิ่มขึ้นเรื่อยๆ
เมื่อนักลงทุนเข้าแถวประมูลซื้อหลักทรัพย์แล้วทำให้ราคาเพิ่มขึ้น ก็กลับทำให้หลักทรัพย์น่าสนใจยิ่งๆ ขึ้น
จนกระทั่งราคาพุ่งเกินขอบเขต ทำให้หลักทรัพย์มีมูลค่าทางตลาดเกินจริง
ซึ่งลดจำนวนผู้ซื้อผู้ขายในตลาด และลดความคล่องตัวอย่างสำคัญ
แล้วทำให้กระบวนการกำหนดราคา (price discovery) บิดเบือนไป ทำให้ราคาหลักทรัพยเปลี่ยนแปลงอย่างรวดเร็วได้ เพิ่มความแตกตื่น เพิ่มความไม่แน่นอน แล้วก่อวงจรต่อๆ กันไป
เศรษฐศาสตร์จุลภาค.
ในเศรษฐศาสตร์จุลภาค ปรากฏการณ์อาจมีผลต่อปฏิสัมพันธ์ระหว่างอุปสงค์กับความชอบใจ
ผู้บริโภคอาจเลือกผลิตภัณฑ์อาศัยความชอบใจของผู้อื่นโดยเชื่อว่ามันดีกว่า
นี้เห็นได้กับร้านอาหารที่มีลูกค้ามาก แล้วทำให้ผู้อื่นมองว่าร้านนั้นต้องอร่อยกว่าร้านอื่น
ในการแพทย์.
การตัดสินใจของแพทย์ก็อาจได้รับอิทธิพลจากปรากฏการณ์นี้ด้วย
ศาสตราจารย์กิตติคุณทางศัลยศาสตร์ชาวอเมริกันที่มหาวิทยาลัยวิสคอนซิน แมดิสัน
ได้เรียกวิธีการแพทย์เช่นนี้ว่า medical bandwagons (ขบวนแห่การแพทย์) ซึ่งเขานิยามว่า เป็นการยอมรับอย่าล้นหลามซึ่งแนวคิด (ทางการแพทย์) ที่ไม่ได้พิสูจน์แต่เป็นที่นิยม
ทำให้นำไปใช้รักษาคนไข้มากมายอย่างไม่สมควร และยังขัดขวางการพัฒนาวิธีการรักษาที่สมควรอีกด้วย
งานศึกษาหนึ่งในปี1979 เกี่ยวกับปรากฏการณ์นี้ทางการแพทย์ระบุว่า แนวคิดหรือการรักษาทางการแพทย์ใหม่ๆ สามารถแพร่กระจายจนเป็นปกติ นี่เป็นอิทธิพลของปรากฏการณ์นี้ โดยอาจเป็นไปตามลำดับเช่นนี้คือ
ในกีฬา.
บุคคลที่สนับสนุนทีมกีฬาหนึ่งๆ โดยไม่เคยสนใจมาก่อนจนกระทั่งทีมนั้นเริ่มประสบความสำเร็จ อาจจัดได้ว่าเป็นแฟนขบวนแห่
ในเครือข่ายสังคม.
เมื่อมีคนใช้เว็บไซต์หรือแอ็ปเครือข่ายสังคมหนึ่งๆ มากขึ้น ก็จะทำให้คนอื่นๆ มีโอกาสยิ่งๆ ขึ้นที่จะใช้เว็บไซต์หรือแอ็ปนั้นๆ โดยเฉพาะเมื่อเห็นว่า สามารถเข้าถึงคนรู้จักออฟไลน์ของตนหลายคน
ในแฟชั่น.
ปรากฏการณ์นี้มีอิทธิพลต่อแฟชั่นและเทรนด์แฟชั่น
เพราะคนมักจะต้องใส่เสื้อผ้าให้ทันสมัย โดยมักจะได้รับอิทธิพลจากบุคคลที่ตนเห็นบ่อยๆ เช่นคนดัง
คนในสื่อมวลชนเช่นนั้นมักเป็นตัวจุดชนวนให้เกิดสไตล์แฟชั่นปัจจุบัน
เมื่อมีคนกลุ่มน้อยเริ่มเลียนแบบคนดังคนหนึ่ง คนอื่นก็มีโอกาสเลียนแบบมากขึ้นเพราะความกดดันทางสังคม หรือความต้องการเข้าสังคม หรือให้คนอื่นยอมรับ
ปรากฏการณ์ร่วมแห่
ปรากฏการณ์รถขบวนแห่
ปรากฏการณ์รถดนตรีในขบวนแห่
Reverse bandwagon effect
Snob effect
Medical bandwagon
พระราชพงศาวดารกรุงศรีอยุธยา ฉบับหอพระสมุดวชิรญาณ
พระราชพงศาวดารกรุงศรีอยุธยา ฉบับหอพระสมุดวชิรญาณ เป็นพระราชพงศาวดารไทยซึ่งเชื่อว่าเขียนขึ้นในสมัยกรุงศรีอยุธยาโดยมิได้ผ่านการชำระในสมัยกรุงธนบุรีและกรุงรัตนโกสินทร์ ประกอบด้วยเนื้อเรื่องสองส่วนที่คาดว่าเป็นฉบับเดียวกันแต่ขาดออกจากกัน ซึ่งค้นพบในเวลาที่ต่างกัน ต้นฉบับเป็นสมุดไทยดำเขียนด้วยอักษรไทยเส้นรงและเส้นดินสอขาว
ส่วนแรกกล่าวถึงเหตุการณ์ประวัติศาสตร์ระหว่าง พ.ศ. 1982–1984 ตรงกับสมัยสมเด็จพระบรมราชาธิราชที่ 2 (เจ้าสามพระยา) ซึ่งอุบลศรี อรรถพันธุ์ เป็นผู้ค้นพบที่หอพระสมุดวชิรญาณ เมื่อ พ.ศ. 2521 มี 28 หน้า ส่วนที่สองกล่าวถึงเหตุการณ์ประวัติศาสตร์ระหว่าง พ.ศ. 1986–1987 ตรงกับสมัยสมเด็จพระบรมราชาธิราชที่ 2 ซึ่งไมเคิล วิกเคอรี (Michael Vickery) ค้นพบที่หอสมุดแห่งชาติเมื่อ พ.ศ. 2514 มี 68 หน้า นายไมเคิล วิกเคอรี สันนิษฐานว่าฉบับที่ตนค้นพบนั้นเขียนขึ้นในสมัยสมเด็จพระบรมไตรโลกนาถเป็นอย่างน้อย ก่อนที่จะมีการปฏิรูปการปกครอง นายไมเคิล วิกเคอรี ตีพิมพ์เผยแพร่ในบทความเรื่อง "The 2/K.125 Fragment, A Lost Chronicle of Ayutthaya" ของวารสารสยามสมาคม เมื่อปี พ.ศ. 2520 จึงเป็นที่รู้จักกันในนามของ "พระราชพงศาวดาร ฉบับไมเคิล วิคเคอรี" ต่อมาอุบลศรี อรรถพันธุ์ค้นพบอีกส่วนระหว่างการทำวิทยานิพนธ์เรื่อง "การชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก"
แม้เนื้อหาจะอยู่ในช่วงเวลาระยะสั้น ๆ แต่ก็ให้ข้อมูลทางประวัติศาสตร์ที่แตกต่างจากฉบับอื่น เช่น เรื่องการส่งเจ้านายชั้นสูงไปปกครองเขมร กล่าวคือหลังจากที่สมเด็จพระบรมราชาธิราชที่ 2 เสด็จไปตีเขมรได้เมื่อ พ.ศ. 1974 พระองค์โปรดให้สมเด็จพระนครอินทร์ซึ่งเป็นพระราชโอรสไปปกครอง แต่ภายหลังพระราชโอรสประชวรและสวรรคต จึงโปรดให้พญาแพรกไปปกครองเขมรแทน เนื้อหาในส่วนนี้พระราชพงศาวดารกรุงเก่า ฉบับหลวงประเสริฐ ไม่ได้กล่าวถึงพญาแพรก
เจดีย์ภูเขาทอง
เจดีย์ภูเขาทอง  เป็นเจดีย์สูง 50 เมตร อยู่ในตำบลภูเขาทอง ใกล้เกาะเมืองอยุธยา นักท่องเที่ยวสามารถเดินขึ้นไปได้ไกลถึงครึ่งทางของเจดีย์ซึ่งสามารถมองเห็นทุ่งนาโดยรอบและเมืองอยุธยาได้
ในปี พ.ศ. 2112 หลังจากยึดกรุงศรีอยุธยาได้แล้ว พระเจ้าบุเรงนอง มีพระบัญชาให้สร้างพระเจดีย์ขนาดใหญ่ซึ่งอยู่ติดกับ วัดภูเขาทอง เพื่อรำลึกถึงชัยชนะของพระองค์ แต่พระเจดีย์สร้างไม่เสร็จมีเพียงฐานพระเจดีย์ที่สร้างเสร็จ ต่อมาในปี พ.ศ. 2130 สมเด็จพระนเรศวรมหาราช เมื่อครั้งเป็นพระมหาอุปราชโปรดเกล้าให้สร้างพระเจดีย์เพื่อระลึกถึงเหตุการณ์ที่พระองค์นำ อยุธยา ประกาศอิสรภาพจากพม่าในปี พ.ศ. 2127 โดยพระองค์ตัดสินพระทัยสร้างเจดีย์ทรงไทยบนฐานเดิม ในอีก 2 ศตวรรษต่อมา พระเจดีย์ก็ทรุดโทรมลง ซึ่งการบูรณะในสมัย สมเด็จพระเจ้าอยู่หัวบรมโกศ ในสมัยอยุธยาตอนปลาย พระองค์โปรดเกล้า ฯ ให้สร้างพระเจดีย์องค์ใหม่เป็นแบบพระเจดีย์แบบย่อมุม โดยสร้างบนฐานเก่าของพระเจดีย์
วัดที่อยู่ติดกันคือวัดภูเขาทองซึ่งสถาปนาโดย สมเด็จพระราเมศวร กษัตริย์องค์ที่สองของกรุงศรีอยุธยาในปี พ.ศ. 1930 ซึ่งยังคงอยู่จนถึงปัจจุบัน
ซารุโทบิ ซาสึเกะ (นินจาคาถาโอ้โฮเฮะ)
ซารุโทบิ บิวาโกะ
เทศมณฑลของประเทศโรมาเนีย
เทศมณฑลหรือฌูเด็ตส์  เป็นหน่วยการบริหารระดับแรกของประเทศโรมาเนียร่วมกับเทศบาลบูคาเรสต์ โดยในประเทศโรมาเนียจะมีเทศมณฑล 41 แห่ง (ไม่นับบูคาเรสต์) เทศมณฑลเหล่านี้ยังใช้เป็นชื่อเรียกหน่วยย่อยเพื่อการจัดเก็บข้อมูลทางสถิติ  ระดับที่สามหรือ NUTS-3 ภายในสหภาพยุโรปด้วย เทศมณฑลจะมีฐานะเป็นรัฐบาลท้องถิ่นด้วย ชื่อของเทศมณฑลมักจะตั้งตามแม่น้ำสายสำคัญ หรือเมืองสำคัญภายในเทศมณฑลนั้น
การแบ่งหน่วยการบริหารในลักษณะ"ฌูเด็ตส์"สามารถสืบย้อนไปได้ถึงสมัยราชรัฐวอลเลเกียและมอลเดเวียในคริสต์ศตวรรษที่ 14 ซึ่งในมอลเดเวียสมัยนั้นจะเรียกว่า "ซีนุต"  ภายหลังจากที่ราชรัฐมอลเดเวียและวอลเลเกียรวมกันใน ค.ศ. 1859 ระบบหน่วยการบริหารตั้งแต่นั้นจะมีลักษณะคล้ายคลึงกับจังหวัดของประเทศฝรั่งเศส อย่างไรก็ตาม ระบบหน่วยการบริหารนี้เปลี่ยนแปลงหลายครั้ง และจำนวนเทศมณฑลก็เปลี่ยนแปลงหลายครั้งเช่นกัน โดยในช่วงก่อนสงครามโลกครั้งที่สองจะมี 71 เทศมณฑล แต่ต่อมาลดลงเหลือเพียง 39 หลังจาก ค.ศ. 1968 การปรับปรุงครั้งสุดท้ายเกิดขึ้นใน ค.ศ. 1997
จากข้อมูลของสำนักงานสถิติแห่งประเทศโรมาเนีย ประชากรเฉลี่ยต่อเทศมณฑลทั้ง 41 แห่งอยู่ที่ประมาณ 445,000 คน โดยเทศมณฑลยัชมีประชากรมากที่สุด (772,000 คน) ส่วนเทศมณฑลกอวัสนามีประชากรน้อยที่สุด (210,000 คน) ในขณะที่พื้นที่เฉลี่ยเท่ากับ 5,809 ตารางกิโลเมตร โดยเทศมณฑลตีมิชมีพื้นที่มากที่สุด (8,697 ตารางกิโลเมตร) และเทศมณฑลอิลฟอฟมีพื้นที่น้อยที่สุด (1,583 ตารางกิโลเมตร) อย่างไรก็ตาม เทศบาลบูคาเรสต์ซึ่งมีฐานะเท่ากับเทศมณฑลนั้นมีประชากรมากกว่าทุกเทศมณฑล (1,883,425 คน) แต่มีพื้นที่น้อยกว่า (228 ตารางกิโลเมตร)
การแบ่งหน่วยการบริหารออกเป็น"ฌูเด็ตส์" (ในราชรัฐวอลเลเกีย) และ"ซีนุต" (ในราชรัชมอลเดเวีย) สามารถสืบย้อนไปได้ถึงช่วงปลายคริสต์ศตวรรษที่ 14 แต่ละ"ฌูเด็ตส์" หรือ"ซีนุต" จะปกครองโดย"ฌูเด"  หรือ"ปือร์เกอลับ"  ซึ่งได้รับมอบอำนาจด้านบริหารและตุลาการ ระบบดังกล่าวนี้ได้รับอิทธิพลมาจากการบริหารในช่วงปลายจักรวรรดิไบแซนไทน์ ในขณะที่ทรานซิลเวเนียแบ่งออกเป็นราชเทศมณฑลซึ่งปกครองโดย "comes" และมีอำนาจด้านบริหารและตุลาการเช่นกัน
หลังจากที่ราชรัฐมอลเดเวียและวอลเลเกียรวมกันใน ค.ศ. 1859 หน่วยการบริหารก็ได้รับการปรับปรุงโดยอิงรูปแบบจากประเทศฝรั่งเศส โดยใช้"ฌูเด็ตส์"เป็นหน่วยหลักในการบริหาร ซึ่งยังคงใช้มาตลอดยกเว้นช่วงระหว่าง ค.ศ. 1950 และ ค.ศ. 1968 แต่ละเทศมณฑลหรือ"ฌูเด็ตส์"จะปกครองโดย"เปรเฟกต์"  ซึ่งเป็นเจ้าหน้าที่ของรัฐสังกัดกระทรวงกิจการภายในและเป็นตัวแทนของรัฐบาลโรมาเนีย เทียบได้กับตำแหน่ง "ผู้ว่าการ" และนอกจากนี้"เปรเฟกต์"หรือผู้ว่าการยังดำรงตำแหน่งบริหารสำหรับพื้นที่ที่ไม่ได้อยู่ภายใต้อำนาจของสภาท้องถิ่นด้วย แต่ละ"ฌูเด็ตส์"ยังเคยแบ่งย่อยลงไปอีกเป็น"ปลาเซอ"  ซึ่งปกครองโดย"เปรตอร์"  แต่ยกเลิกไปใน ค.ศ. 1948
สองปีหลังจากที่ประเทศโรมาเนียประกาศใช้รัฐธรรมนูญโรมาเนีย ค.ศ. 1923 ได้มีการปรับปรุงหน่วยการบริหารในพื้นที่ที่ถูกผนวกเข้ามาใหม่ได้แก่ทรานซิลเวเนีย บูกอวีนา และเบสซาเรเบียให้สอดคล้องกับหน่วยการบริหารในราชอาณาจักรโรมาเนียเก่า โดยเขตแดนของเทศมณฑลต่าง ๆ โดยส่วนใหญ่ไม่เปลี่ยนแปลง และจำนวนเทศมณฑลเพิ่มขึ้นเป็น 71 แห่งจนถึงช่วงเริ่มสงครามโลกครั้งที่สอง
ใน ค.ศ. 1938 พระเจ้าคาโรลที่ 2 ได้ทรงมีพระราชวินิจฉัยให้แก้ไขกฎหมายการบริหารโดยยึดตามหลักลัทธิฟาสซิสต์ "ซีนูตุล"  หรือ "แคว้น" จำนวน 10 แห่งได้รับการจัดตั้งขึ้นเป็นหน่วยการบริหารระหว่างประเทศและเทศมณฑล แต่ละแคว้นจะปกครองโดย"เรซีเดนซีเรกัล"  หรือข้าหลวงซึ่งได้รับแต่งตั้งโดยตรงจากกษัตริย์ เขตแดนเทศมณฑลยังคงเดิม อย่างไรก็ตาม เนื่องจากในช่วงระหว่างสงครามโลกครั้งที่สองมีการเปลี่ยนแปลงเขตแดนเกิดขึ้นหลายครั้ง การปกครองระดับนี้จึงไม่เสถียรนัก และการปกครองระดับ"ฌูเด็ตส์"จึงได้รับการฟื้นฟูกลับมาอีกครั้ง ในช่วงระหว่าง ค.ศ. 1941 และ ค.ศ. 1944 โรมาเนียยังครอบครองพื้นที่บริเวณระหว่างแม่น้ำนีสเตอร์และแม่น้ำบูฮ์ใต้ซึ่งมีชื่อว่าเขตผู้ว่าการทรานส์นีสเตรีย ประกอบด้วย 13 เทศมณฑล
หลังจากพรรคคอมมิวนิสต์โรมาเนียเข้าปกครองประเทศใน ค.ศ. 1945 พรรคคอมมิวนิสต์ได้เปลี่ยนรูปแบบการบริหารไปใช้ตามสหภาพโซเวียตใน ค.ศ. 1950 ก่อนจะเปลี่ยนกลับมาเป็นระบบเดิมใน ค.ศ. 1968 อย่างไรก็ตาม จำนวนเทศมณฑลที่รื้อฟื้นขึ้นมาใหม่ลดลงจาก 56 ในช่วงสมัยระหว่างสงครามเหลือเพียง 39 เทศมณฑลเท่านั้น
ใน ค.ศ. 1981 เทศมณฑลจูร์จูและเทศมณฑลเกอเลอรัชแยกตัวออกมาจากเทศมณฑลยาลอมิตซาและอดีตเทศมณฑลอิลฟอฟ ต่อมาใน ค.ศ. 1997 เทศมณฑลอิลฟอฟซึ่งเคยถูกลดฐานะลงไปขึ้นกับเทศบาลบูคาเรสต์เป็นเวลากว่าสองทศวรรษได้รับการจัดตั้งขึ้นมาใหม่ เส้นเขตแดนเทศมณฑลอื่น ๆ ที่กำหนดตั้งแต่ ค.ศ. 1968 ยังคงไม่เปลี่ยนแปลงมากนักในปัจจุบัน อย่างไรก็ตาม อำนาจหน้าที่ของเทศมณฑลได้เปลี่ยนแปลงไปหลังจากการปฏิรูปการปกครองในช่วงทศวรรษ 1990
ในปัจจุบันประเทศโรมาเนียมี 41 เทศมณฑล และ 1 เทศบาล (ได้แก่เทศบาลบูคาเรสต์) ทั้ง 42 หน่วยถือเป็นหน่วยย่อยระดับที่สามสำหรับการบันทึกข้อมูลสถิติของสหภาพยุโรป แต่ละเทศมณฑลจะแบ่งย่อยลงไปอีกเป็นเมืองหรือ"ออรัช"  และชุมชนหรือ"กอมูเนอ"  เมืองบางเมืองยังมีฐานะเป็นเทศบาลหรือ"มูนีชีปียู"  ด้วย ผู้ว่าการเทศมณฑลหรือ"เปรเฟกต์"จะมีอำนาจบริหารสูงสุดภายในเขตเทศมณฑล ในขณะที่สภาเทศมณฑลซึ่งได้รับเลือกจากประชาชนทุกสี่ปีจะมีอำนาจจำกัดในการบริหาร ในขณะที่อำนาจตุลาการจะบังคับใช้โดยศาล ซึ่งเขตศาลของประเทศโรมาเนียก็จะยึดตามเขตเทศมณฑลเช่นกันเพื่อไม่ให้เกิดความซับซ้อนในการแยกใช้อำนาจ
คราโยวา
คลูช-นาโปกา
คอนสตันซา
คาลาราชี
ซีบีอู
โดรเบตา-ทูร์นูเซเวรีน
ตีมีชวารา
ตีร์กูมูเรช
ตีร์โกวิชเต
บาเคา
เปียทราเนียมส์
โปลเยชต์
ฟาการาช
โฟกชานี
ฟอกชาน
เมดีอาช
ยาช
วาสลูอี
สฟานตูกีออร์เก
อาลบายูเลีย
Circle Download Chart
เทศมณฑลเชอทอควา (รัฐแคนซัส)
เทศมณฑลเชอทอควา (; รหัส: CQ) เป็นเทศมณฑลในรัฐแคนซัสตะวันออกเฉียงใต้ สหรัฐ จากสำมะโนสหรัฐ ค.ศ. 2020 เทศมณฑลนี้มีประชากร 3,379 คน โดยมีซีแดนเป็นเมืองหลักและเมืองที่มีประชากรมากที่สุด เทศมณฑลเชอทอควาตั้งชื่อตามเทศมณฑลเชอทอควา รัฐนิวยอร์ก สถานที่เกิดของเอ็กเวิร์ด แจควิน นักการเมืองรัฐแคนซัสที่มีส่วนในการจัดตั้งเทศมณฑลนี้
รายงานจากสำนักงานสถิติแห่งชาติสหรัฐ เทศมณฑลนี้มีพื้นที่รวม ในจำนวนนี้เป็นพื้นดิน และพื้นน้ำ (0.9%)
ทางหลวงหลัก.
ข้อมูล: National Atlas, สำนักงานสถิติแห่งชาติสหรัฐ
ภูเขาโทะกะชิ
มมเบ็ตสึ
มมเบ็ตสึ  เป็นนครที่ตั้งอยู่ในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ตั้งอยู่ริมทะเลโอค็อตสค์ ณ วันที่ 30 กันยายน ค.ศ. 2016 นครมมเบ็ตสึมีประชากรประมาณ 22,983 คน มีความหนาแน่นของประชากร 27.67 คนต่อตารางกิโลเมตร และมีขนาดพื้นที่ทั้งสิ้น
เศรษฐกิจของมมเบ็ตสึส่วนใหญ่เป็นการจับสัตว์น้ำจืดโดยเฉพาะปู โดยปูจากมมเบ็ตสึขึ้นชื่อว่าดีที่สุดในญี่ปุ่น จึงมีการสร้างรูปปั้นก้ามปูสูงประมาณ 12 เมตร ขึ้นที่ปากแม่น้ำมมเบ็ตสึ ริมทะเลโอค็อตสค์
วอยซ์ออฟบาเจอปรต
วอยซ์ออฟบาเจอปรต (; มักย่อเป็น VOB) เป็นวงร็อกหญิงล้วนสามคนที่ก่อตั้งในเมืองการุต จังหวัดชวาตะวันตกใน ค.ศ. 2014 สมาชิกในวงประกอบด้วยฟีร์ดา มาร์ชา กูร์นียา (เสียงร้องและกลอง), วีดี ระฮ์มาวาตี (กีตาร์เบส) และเอออูวิซ ซีตี ไอชะฮ์ (กลอง) พวกเธอร้องเพลงทั้งในภาษาอังกฤษกับภาษาซุนดา คำว่า "บาเจอปรต" (baceprot) ในภาษาซุนดาหมายถึง "เสียงดัง" ซึ่งสื่อถึงรูปแบบการเล่นของวง
ก่อตั้ง.
วงนี้จัดตั้งขึ้นในเมืองการุต จังหวัดชวาตะวันตกใน ค.ศ. 2014 ในยูทูบ ผู้ชมดูวงของพวกเธอร้องคัฟเวอร์เพลงเรจอะเกนสต์เดอะแมชชีนใน ค.ศ. 2015 ทั้งสามคนยังคงผลิตวิดีโอคัฟเวอร์ศิลปินต่าง ๆ เช่น เรดฮอตชิลีเพปเปอส์, เมทัลลิกา และสลิปน็อต ซึ่งทำให้พวกเธอได้รับความสนใจจากสื่อทั้งในและต่างประเทศ
วงดนตรีนี้นำเสนอภาพลักษณ์ที่ดูขัดแย้ง โดยมีรูปแบบดนตรีแนวเฮฟวี แต่สมาชิกวงทั้งสามคนสวมชุดตามหลักการอิสลาม ซึ่งรวมถึงการคลุมฮิญาบ สิ่งนี้ก่อให้เกิดเสียงวิจารณ์จากมุสลิมอนุรักษ์นิยมบางส่วนจากบ้านเกิดของเธอ ถึงกระนั้น พวกเธอก็ได้รับเสียงสนับสนุนจากหลายพื้นที่
เด็กหญิงทั้งสามคนเคยเล่นเครื่องดนตรีที่โรงเรียน และผู้ฝึกสอนโรงละครส่งเสริมให้สมัครแข่งขันวงดนตรี โดยผู้ฝึกสอนทำหน้าที่เป็นผู้จัดการและนักแต่งเนื้อเพลงให้แก่พวกเธอ
คูเมืองนครราชสีมา
คูเมืองนครราชสีมา ได้ก่อสร้างขึ้นในสมัยอยุธยา ในสมัยสมเด็จพระนารายณ์มหาราช ช่วงปี พ.ศ. 2199 - พ.ศ. 2231 เป็นหนึ่งในสัญลักษณ์ทางการท่องเที่ยวที่สำคัญของนครราชสีมา
ในสมัยสมเด็จพระนารายณ์มหาราช มีพระราชดำริว่า ดินแดนภาคอีสานเป็นฉนวนป้องกันการรุกรานของขแมร์ (เขมร) ลาว ญวน และเป็นหัวเมืองใหญ่ควบคุมเขมรป่าดงที่ขึ้นแก่ไทย จึงโปรดให้สร้างเมืองขึ้นใหม่ เนื่องจากเป็นที่ตั้งของเมืองที่เป็นจุดยุทธศาสตร์ทางการรบ จึงมีการสร้างกำแพงและขุดคู้มืองขึ้นด้วย
โดยคูเมืองกว้าง 20 เมตร (10 วา) และลึก 6 เมตร (3 วา) ยาวล้อมรอบเมือง มีความกว้างประมาณ 1,000 เมตร (มาตราวัดของไทย : 25 เส้น) ยาวประมาณ 1,700 เมตร (มาตราวัดของไทย : 43 เส้น) ยาวล้อมรอบกำแพงเมืองและเขตเมืองเก่า และมีการขุดลำปรุจากลำตะคองเป็นทางน้ำเข้ามาหล่อเลี้ยงคูเมืองด้วย
การปรับปรุงคูเมือง.
รายงานเกี่ยวกับการขุดคูเมือง โดยพระยาประสิทธิศัลการ ข้าหลวงเทศาภิบาลมณฑลนครราชสีห์มา ในสมัยรัชกาลที่ 5
"คูรอบกำแพงเมือง แต่เดิมชาวเมืองทำนา เห็นด้วยเกล้าฯว่า เมืองนครราชสีห์มาเป็นเมืองดอน เวลาระดู(ฤดู)แล้งอัตคัดน้ำ เมื่อปลายปี ศก ๑๑๑ ข้าพระพุทธเจ้าได้รับพระราชทานขอแรงเลขสมกรมการ (น่าจะเป็นหน่วยงานโยธา) มาขุดคูเมือง ลึก ๕ ศอก กว้าง ๑๐ วา
ครั้นเดือนพฤษภาคม ศก ๑๑๒ ขุดได้ ๘ ส่วน ยังค้างอยู่ ๒ ส่วน จึ่งจะรอบเมือง และได้ใช้มูลดินที่ขุดจากคู เกลี่ยทำเปนถนนรอบคูชั้นนอก แต่ถนนนี้ยังเกลี่ยไม่แล้ว เวลานี้มีน้ำขังอยู่ในคูเสมอ เปนประโยชน์แก่บ้านเมืองมาก"
ควร์ท เวสเตอร์กอร์ด
ควร์ท เวสเตอร์กอร์ด (; ชื่อเกิด Kurt Vestergaard; 13 กรกฎาคม ค.ศ. 1935 – 14 กรกฎาคม ค.ศ. 2021) เป็นนักเขียนการ์ตูนชาวเดนมาร์ก ใน ค.ศ. 2005 เขาวาดการ์ตูนศาสดามุฮัมมัดของศาสนาอิสลามที่ใส่ระเบิดข้างในผ้าโพกหัว ไว้ในการ์ตูนมุฮัมมัดของ "Jyllands-Posten" ซึ่งก่อให้เกิดความพยายามลอบสังหารและฆาตกรรมจากกลุ่ม Islamists ทั่วโลก ปัญหาทางการทูต และการจลาจลกับการโจมตีสถานทูตตะวันตกที่รัฐจัดขึ้นในประเทศมุสลิม ซึ่งมีผู้เสียชีวิตบางส่วน หลังการวาดการ์ตูน เวสเตอร์กอร์ดได้รับคำขู่ฆ่าจำนวนมากและเป็นเป้าหมายในการลอบสังหารหลายครั้ง ด้วยเหตุนี้ ทำให้เขาต้องได้รับความคุ้มครองจากตำรวจ
เวสเตอร์กอร์ดเกิดในวันที่ 13 กรกฎาคม ค.ศ. 1935 ในหมู่บ้าน Døstrup เทศบาล Mariagerfjord ในคาบสมุทรจัตแลนด์ เขาเติบโตในสภาพแวดล้อมครอบครัวคริสเตียนแบบอนุรักษ์นิยม (Inner Mission) โดยเข้าเรียนในโรงเรียนวันอาทิตย์ ในช่วงที่เรียนชั้นมัธยมในคริสต์ทศวรรษ 1950 เขาได้พบกับกลุ่ม cultural radicalism ซึ่งทำให้เขาถือเป็น "การเปิดเผย" และ "การหลุดพ้นจากการปราบปรามทางศาสนาในวัยเด็ก"
หลังเจ็บป่วยเป็นเวลายาวนาน เวสเตอร์กอร์ดจึงเสียชีวิตขณะดำลังนอนที่โคเปนเฮเกนในวันที่ 14 กรกฎาคม ค.ศ. 2021 หลังวันเกิดครบรอบ 86 ปีเพียงวันเดียว
บันทึกความทรงจำ.
ใน ค.ศ. 2011 เวสเตอร์กอร์ดกับ John Lykkegaard ร่วมกันตีพิมพ์ "Manden bag stregen" บันทึกความทรงจำของเขาเอง
โรซามันด์ ไพค์
โรซามันด์ แมรี เอลเลน ไพค์ (; เกิดระหว่างเดือน มกราคม–กุมภาพันธ์ ค.ศ. 1979) เป็นนักแสดงชาวอังกฤษ เธอได้รับรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือภาพยนตร์ตลก จากเรื่อง "ห่วง...แต่หวังฮุบ" (2021) และ รางวัลไพรม์ไทม์เอมมี สาขานักแสดงนำหญิงยอดเยี่ยม ประเภทละครชุดทางโทรทัศน์ขนาดสั้น จากเรื่อง "สเตท ออฟ เดอะ ยูเนียน" (2019) รวมทั้งเคยได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยม และ รางวัลแบฟตา
ไพค์ เข้าสู่วงการบันเทิงจากการเป็นนักแสดงละครเวที โดยเธอมีผลงานการแสดงละครเวทีเรื่องแรกคือ "โรเมโอและจูเลียต" ที่โรงละครเยาวชนแห่งชาติ สหราชอาณาจักร ในปี ค.ศ. 1997 ซึ่งเธอรับบทเป็น "จูเลียต" จากนั้นเธอเริ่มมีผลงานการแสดงที่ออกอากาศทางโทรทัศน์ของประเทศอังกฤษอยู่หลายเรื่อง ก่อนที่เธอจะเริ่มมีชื่อเสียงจากบทสาวบอนด์ ใน "007 พยัคฆ์ร้ายท้ามรณะ" (ค.ศ. 2002) ซึ่งเป็นผลงานภาพยนตร์เรื่องแรกของเธอ ตามมาด้วยการแสดงในบทสมทบในภาพยนตร์เช่น "จอมคนแห่งโรเชสเตอร์" (ค.ศ. 2004), "ดอกไม้ทรนงกับชายชาติผยอง", "ดูม ล่าตายมนุษย์กลายพันธุ์" (ค.ศ. 2005), "ค้นแผนฆ่า ล่าอัจฉริยะ" (2007), "ปริญญารักไม่มีวันเรียนจบ", "คนอึดฝ่านรกโคลนนิ่ง" (ค.ศ. 2009) และ "พยัคฆ์ร้าย ศูนย์ ศูนย์ ก๊าก สายลับกลับมาป่วน" (ค.ศ. 2011)
ในปี ค.ศ. 2012 เธอแสดงเป็นแอนดรอมิดาใน "สงครามมหาเทพพิโรธ" และแสดงนำคู่กับทอม ครูซใน "แจ็ค รีชเชอร์ ยอดคนสืบระห่ำ" ก่อนจะมาโด่งดังในระดับโลกจากบทบาทการแสดงนำในภาพยนตร์เรื่อง "เล่นซ่อนหาย" (ค.ศ. 2014) ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม, รางวัลลูกโลกทองคำ, รางวัลแบฟตา, รางวัลแซกอวอร์ดส์และรางวัลเอ็มทีวีมูวีแอนด์ทีวีอะวอดส์ โดยในปี 2018 เธอได้รับการเสนอชื่อเข้าชิงรางวัลลูกโลกทองคำเป็นครั้งที่สองจากภาพยนตร์ชีวประวัติเรื่อง "ไพรเวท วอร์" (ค.ศ. 2018) จนกระทั่งในปี ค.ศ. 2021 เธอมาประสบความสำเร็จได้รับรางวัลลูกโลกทองคำ เป็นครั้งแรก จากการเข้าชิงถึง 3 ครั้ง จากเรื่อง "ห่วง...แต่หวังฮุบ" (ค.ศ. 2020) ทางเน็ตฟลิกซ์ นอกจากผลงานภาพยนตร์แล้วเธอยังเป็นผู้บรรยายในแอนิเมชันเรื่อง "โลกใบใหญ่ของอาร์ชิบอลด์" (ค.ศ. 2019 – ปัจจุบัน)
ไพค์ เกิดในปี ค.ศ. 1979 ที่แฮมเมอร์สมิธ เกรเทอร์ลอนดอน ประเทศอังกฤษ เป็นบุตรสาวคนเดียวของ จูเลียน ไพค์ และ แคโรไลน์ เฟรนด์ นักร้องเพลงโอเปร่า เธอจบการศึกษาด้านวรรณคดีอังกฤษ จากวิทยาลัยวาแดม, มหาวิทยาลัยอ๊อกซฟอร์ด ด้วยคะแนนเกียรตินิยมอันดับ 2
จุนทะกัมมารบุตร
เทือกเขาซายัน
เทือกเขาซายัน ( "Sajany"; , "Soyonï nurû") เป็นเทือกเขาที่ตั้งอยู่ทางตอนใต้ของไซบีเรีย ประเทศรัสเซีย (สาธารณรัฐบูเรียเตีย, แคว้นอีร์คุตสค์, ดินแดนครัสโนยาสค์, สาธารณรัฐตูวา และ สาธารณรัฐคาคัสเซีย) และ อยู่ทางตอนเหนือของประเทศมองโกเลีย ในอดีต เทือกเขานี้เคยถูกนำมาใช้เป็นเส้นแบ่งเขตแดนระหว่างรัสเซียและมองโกเลีย
ยอดเขาอันสูงตระหง่านของเทือกเขาซายัน ประกอบกับทะเลสาบอันเย็นจัดทางตอนใต้ของตูวา เกิดเป็นแหล่งกำเนิดของลำน้ำสาขาหลายสาย ซึ่งเมื่อไหลรวมกันแล้วกลายเป็นแม่น้ำเยนีเซย์ หนึ่งในแม่น้ำสายสำคัญของไซบีเรีย โดยแม่น้ำนี้ไหลไปทางเหนือกว่า 3,400 กิโลเมตร (2,000 ไมล์) สู่มหาสมุทรอาร์กติก พื้นที่แห่งนี้เป็นพื้นที่คุ้มครอง และเป็นถิ่นทุรกันดาร โดยทางสหภาพโซเวียตปิดกั้นพื้นที่ไว้ตั้งแต่ปี 2487 (ค.ศ. 1944)
ซายันตะวันตก.
ระบบเทือกเขาของซายันตะวันตกถูกแบ่งโดย Ulug-Khem  หรือ แม่น้ำเยนีเซย์ตอนเหนือ ที่ 92 องศาตะวันออก และ มีปลายสุดด้านตะวันออก ที่ 106 องศา สิ้นสุดลงบริเวณแอ่งเซเลงเค-หุบเขาอรคอน (Selenga-Orkhon Valley) มันทอดยาวออกเกือบตั้งเป็นมุมฉากกับซายันตะวันตกเป็นระทางประมาณ 650 กม. (400 ไมล์) ประมาณทางตะวันออกเฉียงเหนือ/ตะวันตกเฉียงใต้ ในทิศทางระหว่างทิวเขาชัปชาลทางตะวันตกของเทือกเขาอัลไตด้านตะวันออก และ ทางตะวันออกของทิวเขาอาบาคานในเทือกเขาคุซเนตสค์ อาลาเตา หากเรามองพื้นที่ในบริเวณนี้จากที่ราบสูงมองโกเลีย เนินลาดนั้นจะค่อนข้างราบเรียบ แต่หากมองจากที่ราบไซบีเรีย พื้นที่นั้นจะมีความชันขึ้นมาก เทือกเขาส่วนนี้ได้รวมทิวเขาย่อย ๆ ไว้ส่วนหนึ่ง เช่น Aradan, Borus, Oy, Kulumys, Mirsky, Kurtushibin, Uyuk, Sheshpir-Taiga, Ergak-Targak-Taiga, Kedran และทิวเขา Nazarovsky โดยมีจุดยอดที่สำคัญ เช่น Kyzlasov Peak , Aradansky Peak , Bedelig Golets , Samzhir , Borus  และ Zvezdny Peak
พื้นที่ระหว่างแม่น้ำสาขาของเยนีเซย์กับทะเลสาบฮุฟสกุล ที่ 100° 30' E มีชื่อว่า Yerghik-Taiga โดยพืชพันธุ์ในบริเวณนี้มักไม่มีความสมบูรณ์ แม้ว่าทางเหนือจะมีพืชพันธุ์งอกงามอยู่บ้าง เช่น ต้นลาร์ช, เกี๊ยะ, เบิร์ช และ ต้นอัลเดอร์ รวมถึงพวก กุหลาบพันปี พืชสายพันธุ์ Berberis และ พืชสกุล Ribes ส่วนไลเคนและมอสก็พบปกคลุมอยู่บนก้อนหินจำนวนมากที่กระจัดกระจายไปตามทางลาดด้านบน
ซายันตะวันออก.
ซายันตะวันออกทอดยาวออกไปกว่า 1,000 กม. (620 ไมล์) แทบจะตั้งฉากกับซายันตะวันตกตั้งแต่แม่น้ำเยนีเซย์จนถึงเทือกเขาอังการา ทั้งทางตะวันออกเฉียงเหนือและตะวันตกเฉียงใต้ บางทิวเขาย่อยทางตะวันตกเฉียงเหนือของ "ภูเขาสีขาว"(Белогорье) หรือ "เบลกิ"  อาทิ Manskoye Belogorye, Kanskoye Belogorye, Kuturchinskoye Belogorye, รวมไปถึง Agul Belki (Агульские Белки) ที่มีหิมะปกคลุมบนยอดตลอดกาล ในช่วงกลางแม่น้ำคาซีร์และคีซีร์จนถึงช่วงต้นน้ำ มักพบสันเขาเป็นจำนวนมาก เช่น เทือกเขาครายซิน ซึ่งมียอดเขากรันดิออซนีซ  ซึ่งสูงถึง 2,982 ม. (9,783 ฟุต)
เมื่อเข้าสู่ช่วงตะวันออกเฉียงใต้ จะเข้าสู่ช่วงที่สูงที่สุดและห่างไกลที่สุดของทิวเขาย่อย ซึ่งรวมถึง Bolshoy Sayan และ เทือกเขาโครพอตกิ รวมถึงภูเขาประเภท "กอลซี่ (Goltsy)" เช่น Tunka Goltsy, Kitoy Goltsy, และ Botogolsky Goltsy เป็นต้น ภูเขามุนคู-ซาร์ดิก  มีความสูงประมาณ 3,491 ม. (11,453 ฟุต) เป็นจุดที่สูงที่สุดของระบบซายันตะวันออก เช่นเดียวกับจุดสูงสุดของเทือกเขาซายัน ตั้งอยู่ในพื้นที่ที่มีชื่อเดียวกันในทิวเขาแห่งนี้เช่นกัน ภูเขาในแถบนี้มักมีลักษณะนูนแบบเทือกเขาแอลป์ โดยทั่วไปแล้วแม่น้ำที่ไหลลงมาจากหุบเขาจะก่อตัวเป็นช่องแคบระหว่างภูเขา เกิดเป็นน้ำตกจำนวนมากในบริเวณนั้น
แอมเบอร์ มิดทันเดอร์
แอมเบอร์ มิดทันเดอร์ (; เกิด 26 เมษายน ค.ศ. 1997) เป็นนักแสดงหญิงชาวอเมริกัน และเป็นสมาชิกเผ่าซูจากเขตสงวนอินเดียนฟอร์ตเพ็ก เธอเป็นที่รู้จักจากบทบาทประจำในซีรีส์โทรทัศน์เรื่อง "Legion" และ "Roswell, New Mexico" ทั้งยังปรากฏในซีรีส์โทรทัศน์เรื่อง "Longmire" และ "Banshee"
แอมเบอร์ มิดทันเดอร์รับบท นารู จากภาพยนตร์เรื่อง "โคแมนชีปะทะพรีเดเตอร์" (2022) ซึ่งเป็นภาคที่ห้าของภาพยนตร์แฟรนไชส์เรื่อง "พรีเดเตอร์"
แอมเบอร์ มิดทันเดอร์ เป็นบุตรของเดวิด มิดทันเดอร์ (David Midthunder) นักแสดง และแอนเจลิก มิดทันเดอร์ (Angelique Midthunder) เป็นผู้คัดเลือกนักแสดงและสตันต์แมน แอมเบอร์สืบเชื้อสายพื้นเมืองอเมริกันโดยขึ้นทะเบียนเป็นสมาชิกของเผ่าซู (Sioux) ในเขตสงวนอินเดียนฟอร์ตเพ็ก นอกจากนี้เธอยังมีเชื้อสายไทยและจีนจากมารดา
เจวายพีเนชัน
ลีกเอิง ฤดูกาล 2022–23
ลีกเอิง ฤดูกาล 2022–23  เป็นฤดูกาลที่ 85 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 5 สิงหาคม ค.ศ. 2022 และสิ้นสุดเมื่อวันที่ 4 มิถุนายน ค.ศ. 2023.
เนื่องจาก ฟุตบอลโลก 2022 จะเริ่มในวันที่ 21 พฤศจิกายน, รอบสุดท้ายก่อนพักเบรกจะจัดขึ้นในวันที่ 12–13 พฤศจิกายน. ลีกจะกลับมาแข่งขันกันต่ออีกครั้งในวันที่ 27 ธันวาคม. สี่สโมสรจะต้องตกชั้นสู่ ลีกเดอ เมื่อสิ้นสุดฤดูกาล เนื่องจากจำนวนสโมสรจะถูกปรับให้ลดลงเหลือ 18 สโมสร เริ่มตั้งแต่ฤดูกาล 2023–24. เป็นผลให้, ไม่มีการแข่งขันเพลย์ออฟเมื่อสิ้นสุดฤดูกาล.
ปารีแซ็ง-แฌร์แม็ง คือแชมป์เก่า.
ทั้งหมดยี่สิบทีมจะเข้าร่วมในฤดูกาล 2022–23 ของลีกเอิง.
ตูลูซ (เลื่อนขั้นหลังจากห่างหายไปสองปี), อาฌักซิโอ (เลื่อนชั้นสู่ ลีกเอิง หลังจากห่างหายไปแปดปี), และอาเฌ โอแซร์ (เลื่อนขั้นหลังจากห่างหายไปสิบปี) เป็นทีมที่เลื่อนชั้นมาจาก ลีกเดอ ฤดูกาล 2021–22. บอร์โด (ตกชั้นหลังจากสามสิบปีในลีกสูงสุด), แม็ส (ตกชั้นหลังจากสามปีในลีกสูงสุด) และ แซ็งเตเตียน (ตกชั้นหลังจากสิบแปดปีในลีกสูงสุด) เป็นทีมที่ตกชั้นไปสู่ ลีกเดอ ฤดูกาล 2022–23.
สฟึนตูกียอร์เก
เมดีอัช
โมซูลวิลาเยต
โมซูลวิลาเยต  เป็นเขตการปกครองระดับแรก (วิลาเยต) ของจักรวรรดิออตโตมัน สร้างขึ้นจากซันจักตอนเหนือของแบกแดดวิลาเยตใน ค.ศ. 1878.
มีรายงานในช่วงต้นคริสต์ศตวรรษที่ 20 ว่าวิลาเยตนี้มีพื้นที่ ส่วนผลสำรวจเบื้องต้นของสำมะโนออตโตมันครั้งแรกใน ค.ศ. 1885 (ตีพิมพ์ใน ค.ศ. 1908) ระบุจำนวนประชากรที่ 300,280 คน ส่วนความถูกต้องของจำนวนประชากรจาก "โดยประมาณ" ถึง "เป็นเพียงการคาดคะเน" นั้น ขึ่นอยู่กับภูมิภาคที่ทางการรวบรวมข้อมูล